CELEX: 62021CN0233
Language: da
Date: 2021-04-09 00:00:00
Title: Sag C-233/21 P: Appel iværksat den 9. april 2021 af Germann Avocats LLC til prøvelse af kendelse afsagt af Retten (Tiende Afdeling) den 4. februar 2021 i sag T-352/18, Germann Avocats LLC mod Europa-Kommissionen

9.8.2021   
            
            
               DA
            
            
               Den Europæiske Unions Tidende
            
            
               C 320/15
            
         
      Appel iværksat den 9. april 2021 af Germann Avocats LLC til prøvelse af kendelse afsagt af Retten (Tiende Afdeling) den 4. februar 2021 i sag T-352/18, Germann Avocats LLC mod Europa-Kommissionen
      (Sag C-233/21 P)
      (2021/C 320/19)
      Processprog: engelsk
      
         Parter
      
      
         Appellant: Germann Avocats LLC (ved dikigoros N. Scandamis)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Præmis 24-48 i den appellerede kendelse, hvorved Kommissionens formalitetsindsigelse blev forkastet i sin helhed, stadfæstes.
               
            
                  —
               
               
                  I øvrigt ophæves den appellerede kendelse.
               
            
                  —
               
               
                  I henhold til artikel 263 TEUF annulleres Kommissionens afgørelse, som var indeholdt i en udateret skrivelse, der blev modtaget den 2. april 2018, om afvisning af det fælles bud afgivet af appellanten på en opfølgende undersøgelse om fagforeningspraksisser for ikke-forskelsbehandling og mangfoldighed (udbudsprocedure JUST/2017/RDIS/FW/EQUA/0042; EUT/S S215 — 09/11/2017 — 2017/S 215-446067).
               
            
                  —
               
               
                  Kommissionen tilpligtes at betale 1 EUR i erstatning.
               
            
                  —
               
               
                  Subsidiært hjemvises sagen til Retten.
               
            
                  —
               
               
                  Under alle omstændigheder tilpligtes Kommissionen at betale sagsomkostningerne i appelsagen og i sagen for Retten.
               
            
         Anbringender og væsentligste argumenter
      
      Appellanten har fremsat følgende anbringender til støtte for appelsagen:
      Første anbringende om en åbenbar urigtig gengivelse af de faktiske omstændigheder og retlige fejl med hensyn til magtmisbrug samt tilsidesættelse af princippet om processuel ligestilling og princippet om retten til at blive hørt.
      Andet anbringende om tilsidesættelse af begrundelsespligten og anlæggelsen af åbenbare urigtige skøn.
      Tredje anbringende om magtmisbrug ved tilsidesættelse af princippet om ligebehandling, retssikkerhedsprincippet, princippet om god forvaltningsskik og princippet om god tro.
      Fjerde anbringende om magtmisbrug ved tilsidesættelse af gennemsigtighedsprincippet og princippet om beskyttelse af den berettigede forventning for så vidt angår konkurrence.